wickkiey/tamil-wikipedia-chunked huggingface dataset:
# பாலகுமாரன்

**பாலகுமாரன்** (சூலை 5, 1946 - மே 15, 2018) தமிழ்நாட்டின், புகழ்பெற்ற தமிழ் எழுத்தாளர் ஆவார். இவர் 150-இக்கு மேற்பட்ட புதினங்கள், நூற்றிற்கும் மேற்பட்ட சிறுகதைகள், பல தமிழ்த் திரைப்படங்களுக்குக் கதை, வசனங்களையும் எழுதியுள்ளார்.  
பாலகுமாரன் தஞ்சாவூர் மாவட்டத்தில், திருக்காட்டுப்பள்ளி அருகே உள்ள பழமார்நேரி என்னும் சிற்றூரில் வைத்தியநாதன், சுலோசனா ஆகியோருக்கு 1946 -ஆம் ஆண்டு பிறந்தார். பதினொன்றாம் வகுப்பு வரை பயின்ற இவர் தட்டச்சும் சுருக்கெழுத்தும் கற்றுத் தனியார் நிறுவனத்தில் 1969-ஆம் ஆண்டில் சுருக்கெழுத்தராகப் பணியாற்றத் தொடங்கினார். அவ்வாண்டிலேயே கவிதைகள் எழுதத் தொடங்கினார். அவற்றுள் சில 'கணையாழி' இதழில் வெளிவந்தன. பின்னர் இழுவை இயந்திரம் நிறுவனத்தில் உயர் அதிகாரியாகப் பணியாற்றினார். திரைத்துறையில் பணியாற்றுவதற்காக அப்பணியைத் துறந்தார். இவர் 100-இக்கும் மேற்பட்ட சிறுகதைகளையும், 200-இக்கும் மேற்பட்ட நெடுங்கதைகளையும் சில கவிதைகளையும் கட்டுரைகளையும் எழுதியுள்ளார். பாலசந்தரின் குழுவில் மூன்று திரைப்படங்களிலும், கே. பாக்யராஜ் குழுவில் இணைந்து சில படங்களிலும் உதவி இயக்குநராகப் பணியாற்றினார். பின்னர் இது நம்ம ஆளு என்னும் திரைப்படத்தை கே. பாக்யராஜ் மேற்பார்வையில் இயக்கினார்.
# பாலகுமாரன்

## படைப்புகள்

### கட்டுரைகள்

- உயிர்ச்சுருள்
- காதலாகிக் கனிந்து
- ஞாபகச் சிமிழ்
- சூரியனோடு சில நாட்கள்
- அந்த ஏழு நாட்கள்
# பாலகுமாரன்

## படைப்புகள்

### கட்டுரைத் தொகுப்புகள்

- பாலகுமாரன் கட்டுரைகள்
- சிறுகதைகளும் கட்டுரைகளும்
# பாலகுமாரன்

## படைப்புகள்

### சிறுகதைத் தொகுப்புகள்

- சின்ன சின்ன வட்டங்கள் (முதலாவது நூல்)
- சுகஜீவனம்
- கடற்பாலம்
# பாலகுமாரன்

## படைப்புகள்

### கவிதைத் தொகுப்புகள்

- விட்டில்பூச்சிகள்
# பாலகுமாரன்

## படைப்புகள்

### சிறுகதைகளும் கவிதைகளும் தொகுப்புகள்

- விசிறி சாமியார் (1991 திசம்பர்)
# பாலகுமாரன்

## படைப்புகள்

### வாழ்க்கை வரலாறுகள்

- பகவான் யோகி ராம்சுரத்குமார் சரிதம் (2014)
# பாலகுமாரன்

## படைப்புகள்

### தன்வரலாறு

- முன்கதைச் சுருக்கம்
- இதற்குத்தானே ஆசைப்பட்டாய் பாலகுமாரா?
- ஒரு சொல் ஒரு வில் ஒரு இல்
# பாலகுமாரன்

## படைப்புகள்

### வினாவிடைகள்

1. பால்குமாரன் பதில்கள் - 4 பாகங்கள்
# பாலகுமாரன்

## படைப்புகள்

### மறுஆக்கங்கள்

- மகாபாரதம் (இரு பாகங்கள்)
# பாலகுமாரன்

## பாலகுமாரன் சிறுகதைப்பட்டியல்

(அகரவரிசைப்படி முறைப்படி)
| கதையின் பெயர் | வெளியான காலம் | இதழின்பெயர் | தொகுப்பின் பெயர் | வெளியீட்டாளர் பெயர் | முதற்பதிப்பு ஆண்டு |  |
| --- | --- | --- | --- | --- | --- | --- |
| இடையினங்கள் | - | - | விசிறி சாமியார் | விசா பப்ளிகேஷன்ஸ், சென்னை | 1991 |  |
| ஒன்றானவன் | - | - | - | - |  |  |
| ஒன்றுமில்லாதவர்கள் | - | - | விசிறி சாமியார் | விசா பப்ளிகேஷன்ஸ், சென்னை | 1991 |  |
| ஓசையற்ற அலறல் | - | அமுதசுரபி | நானே எனக்கொரு போதிமரம் | - | ஏப்ரல் 1989 |  |
| கரை தொடும் அலைகள் | - | 1989 | குங்குமம் | நானே எனக்கொரு போதிமரம் | ஏப்ரல் 1989 |  |
| கல் பரிசல் | - | - | விசிறி சாமியார் | விசா பப்ளிகேஷன்ஸ், சென்னை | 1991 |  |
| சிட்டுக்குருவியும் ஸ்வர்ணலதாவும் | - | இதயம் பேசுகிறது | நானே எனக்கொரு போதிமரம் | - | ஏப்ரல் 1989 |  |
| தாக்கம் | 1989 | குங்குமம் | நானே எனக்கொரு போதிமரம் | - | ஏப்ரல் 1989 |  |
| தோழி | - | - | - | - | - |  |
| நானே எனக்கொரு போதிமரம் | - | சாவி | நானே எனக்கொரு போதிமரம் | - | ஏப்ரல் 1989 |  |
| பாகல் | - | - | விசிறி சாமியார் | விசா பப்ளிகேஷன்ஸ், சென்னை | 1991 |  |
| மின்மினிக்கூட்டம் | - | - | விசிறி சாமியார் | விசா பப்ளிகேஷன்ஸ், சென்னை | 1991 |  |
| விகல்பம் | 1988 அக்டோபர் | ஜாப் கைடுலைன்ஸ் | நானே எனக்கொரு போதிமரம் | - | ஏப்ரல் 1989 |  |
| ஸ்திரீ லோலன் | - | ஆனந்த விகடன் | நானே எனக்கொரு போதிமரம் | - | ஏப்ரல் 1989 | } |
# பாலகுமாரன்

## திரைக்கதைகள்

| திரைப்படத்தின் பெயர் | வெளியான நாள் | இயக்குநர் | நடிகர் |  |  |
| --- | --- | --- | --- | --- | --- |
| 01 | நாயகன் | 1987 | மணிரத்னம் | கமல்ஹாசன் |  |
| 02 | குணா | 1992 | சந்தான பாரதி | கமல்ஹாசன் |  |
| 03 | செண்பகத் தோட்டம் | 1992 | மனோபாலா |  |  |
| 04 | ஜென்டில்மேன் | 1993 சூன் 30 | ஷங்கர் | அர்ஜுன் |  |
| 05 | காதலன் | 1994 பிப்ரவரி 19 | ஷங்கர் | பிரபுதேவா |  |
| 06 | கிழக்கு மலை |  |  |  |  |
| 07 | மதங்கள் எழு |  |  |  |  |
| 08 | ரகசிய போலிஸ் |  |  |  |  |
| 09 | பாட்ஷா | 1995 | சுரேஷ் கிருஷ்ணா | ரஜினிகாந்த் |  |
| 10 | சிவசக்தி | 1996 | சுரேஷ் கிருஷ்ணா | சத்யராஜ் |  |
| 11 | உல்லாசம் | 1997 | ஜெ. டி. ஜெர்ரி | அஜித் குமார் |  |
| 12 | வேலை |  |  |  |  |
| 13 | வல்லவன் |  |  |  |  |
| 14 | ஜீன்ஸ் | ஷங்கர் | பிரசாந்த் |  |  |
| 15 | முகவரி | 2000 | வி. இசட். துரை | அஜித் குமார் |  |
| 16 | உயிரிலே கலந்து |  |  |  |  |
| 17 | சிட்டிசன் | 2001 | சரவண சுப்பையா | அஜித் குமார் |  |
| 18 | மஜ்னு | 2001 | ரவிச்சந்திரன் | பிரசாந்த் |  |
| 19 | கிங் | 2002 | சாலமோன் | விக்ரம் |  |
| 20 | காதல் சடுகுடு | 2003 ஏப்ரல் 13 | விக்ரம் | வி. இசட். துரை |  |
| 21 | மன்மதன் |  |  |  |  |
| 22 | கலாபக் காதலன் | 2006 பிப்ரவரி 17 | ஆர்யா |  |  |
| 23 | புதுப்பேட்டை | 2006 மே 26 | செல்வராகவன் | தனுஷ் | } |
# பாலகுமாரன்

## விருதுகள்

### இலக்கிய விருதுகள்

- ராஜா சர் அண்ணாமலை செட்டியார் ட்ரஸ்ட் விருது (இரும்புக் குதிரைகள்)
- இலக்கியச் சிந்தனை விருது (மெர்க்குரிப் பூக்கள்)
- தமிழ்நாட்டு மாநில விருது (சுகஜீவனம் - சிறுகதை தொகுப்பு)
# பாலகுமாரன்

## விருதுகள்

### கலை

- கலைமாமணி
# பாலகுமாரன்

## விருதுகள்

### திரையுலக விருதுகள்

- தமிழ்நாட்டு மாநில விருது (காதலன் - சிறந்த வசனம்)
# பாலகுமாரன்

## மறைவு

மே 14, 2018 அன்று இரவு கடும் மூச்சுத்திணறல் காரணமாகச் சென்னையில் உள்ள தனியார் மருத்துவமனையில் அனுமதிக்கப்பட்டவர் மே 15, 2018 அன்று சிகிச்சை பலனின்றிக் காலமானார்.
# ஆகத்து 1

## பிறப்புகள்

- கிமு 10 &ndash; குளோடியசு, உரோமைப் பேரரசர் (இ. 54)
- 1744 &ndash; ஜீன் பாப்தித்தே லாமார்க், பிரான்சிய உயிரியலாளர், போர்வீரர் (இ. 1829)
- 1782 &ndash; இயூஜின் டி மசெனோ, பிரெஞ்சு கத்தோலிக்கப் புனிதர் (இ. 1861)
- 1818 &ndash; மரியா மிட்செல், அமெரிக்க வானியலாளர் (இ. 1889)
- 1819 &ndash; ஏர்மன் மெல்வில், அமெரிக்க எழுத்தாளர் (இ. 1891)
- 1837 &ndash; மேரி ஹாரிசு ஜோன்சு, ஐரிய-அமெரிக்கத் தொழிற்சங்கவாதி (இ. 1930)
- 1876 &ndash; டைகர் வரதாச்சாரியார், தமிழக கருநாடக இசைக் கலைஞர் (இ. 1950)
- 1881 &ndash; கா. சூரன், ஈழத்து சைவப் பெரியார் (இ. 1956)
- 1882 &ndash; புருசோத்தம் தாசு தாண்டன், இந்திய விடுதலைப் போராட்ட செயற்பாட்டாளர் (இ. 1962)
- 1885 &ndash; ஜியார்ஜ் டி கிவிசி, நோபல் பரிசு பெற்ற அங்கேரிய-செருமானிய வேதியியலாளர் (இ. 1966)
- 1899 &ndash; கமலா நேரு, இந்திய விடுதலைப் போராட்ட செயற்பாட்டாளர் (இ. 1936)
- 1905 &ndash; எலன் சாயர் கோகு, அமெரிக்க-கனடிய வானியலாளர் (இ. 1993)
- 1910 &ndash; கேர்டா டேரோ, செருமானிய புகைப்படக் கலைஞர் (இ. 1937]])
- 1910 &ndash; முகமது நிசார், இந்தியத் துடுப்பாளர் (இ. 1963)
- 1924 &ndash; சவூதி அரேபியாவின் அப்துல்லா (இ. 2015)
- 1929 &ndash; ஹஃபிசுல்லா அமீன், ஆப்கானிய அரசியல்வாதி (இ. 1979)
- 1930 &ndash; பியரே பூர்டோ, பிரான்சிய சமூகவியலாளர், மெய்யியலாளர் (இ. 2002)
- 1932 &ndash; கு. சிவமணி, தமிழக வரலாற்றாளர், எழுத்தாளர், சட்டவறிஞர் (பி. 2022)
- 1932 &ndash; மீனாகுமாரி, இந்திய நடிகை (இ. 1972)
- 1934 &ndash; குரும்பசிட்டி இரா. கனகரத்தினம், இலங்கை ஆவண அறிஞர், தமிழார்வலர், எழுத்தாளர் (இ. 2016)
- 1935 &ndash; சோக்கல்லோ சண்முகநாதன், இலங்கை மேடை நாடக, வில்லுப்பாட்டு கலைஞர்
- 1944 &ndash; டெல்லி கணேஷ், தமிழகத் திரைப்பட, நாடக நடிகர் (இ. 2024)
- 1946 &ndash; குப்பிழான் ஐ. சண்முகன், ஈழத்து எழுத்தாளர் (இ. 2023)
- 1949 &ndash; குர்மான்பெக் பாக்கியெவ், கிர்கித்தானின் 2வது அரசுத்தலைவர்
- 1952 &ndash; வி. ராதாகிருஷ்ணன், இலங்கை மலையக அரசியல்வாதி
- 1967 &ndash; ஜோஸ் பாடில்கா, பிரேசில் இயக்குநர்
- 1969 &ndash; கிரகாம் தோர்ப், ஆங்கிலேயத் துடுப்பாளர் (இ. 2024)
- 1984 &ndash; பாஸ்தியான் இசுவைன்சுடைகர், செருமன் கால்பந்தாட்ட வீரர்
- 1987 &ndash; டாப்சி பன்னு, இந்திய நடிகை
# ஆகத்து 1

## இறப்புகள்

- 1714 &ndash; பெரிய பிரித்தானியாவின் அரசி ஆன் (பி. 1665)
- 1787 &ndash; அல்போன்ஸ் மரிய லிகோரி, இத்தாலியப் புனிதர் (பி. 1696)
- 1868 &ndash; பீட்டர் ஜூலியன் ஐமார்ட், பிரெஞ்சு கத்தோலிக்க குரு (பி. 1811)
- 1920 &ndash; பால கங்காதர திலகர், இந்திய விடுதலைப் போராட்ட வீரர் (பி. 1856)
- 1944 &ndash; மானுவல் எல். குவிசோன், பிலிப்பீனின்2வது அரசுத்தலைவர் (பி. 1878)
- 1967 &ndash; ரிச்சர்ட் குன், நோபல் பரிசு பெற்ற ஆத்திரிய-செருமானிய வேதியியலாளர் (பி. 1900)
- 1974 &ndash; மு. இராமலிங்கம், ஈழத்து எழுத்தாளர் (பி. 1908)
- 1982 &ndash; தா. திருநாவுக்கரசு, இலங்கைத் தமிழ் அரசியல்வாதி (பி. 1933)
- 1999 &ndash; நீரத் சந்திர சவுத்ரி, வங்காளதேச-ஆங்கிலேய வரலாற்றாளர் (பி. 1897)
- 1999 &ndash; கல்யாண் குமார், தென்னிந்திய திரைப்பட நடிகர் (பி. 1928)
- 2008 &ndash; ஹர்கிஷன் சிங் சுர்ஜீத், இந்திய அரசியல்வாதி (பி. 1916)
- 2009 &ndash; கொரசோன் அக்கினோ, பிலிப்பீன்சின் 11வது அரசுத்தலைவர் (பி. 1933)
- 2020 &ndash; எம். எஸ். செல்லச்சாமி, இலங்கை அரசியல்வாதி (பி. 1926)
- 2023 &ndash; விமல் சொக்கநாதன், வானொலிக் கலைஞர், ஒலிபரப்பாளர் (பி. 1944)
# ஆகத்து 1

## சிறப்பு நாள்

- விடுதலை நாள் (பெனின், பிரான்சிடம் இருந்து 1960)
- வெற்றி நாள் (கம்போடியா, லாவோஸ், வியட்நாம்)
- தேசிய நாள் (சுவிட்சர்லாந்து, 1291)
# புரந்தரதாசர்

**புரந்தரதாசர்** (*Purandara Dasa*) (பொ.ஊ. 1470–1564) *கருநாடக இசையின் தந்தை* எனப் போற்றப்படுகிறார்.
இவர் ஆரம்ப இசைப் பயிற்சிக்கான ஸ்வரவரிசைகள், ஜண்டை வரிசைகள், அலங்காரங்கள், கீதங்கள் முதலியவற்றை இயற்றியுள்ளார். *மாயாமாளவகௌளை* என்னும் இராகம் தான் ஆரம்பப் பயிற்சி பெறுவதற்கு ஏற்ற ராகம் எனத் தேர்ந்தெடுத்தவரும் இவரே.
# புரந்தரதாசர்

## வாழ்க்கைக் குறிப்பு

புரந்தரதாசர் பொ.ஊ. 1470 ஆம் ஆண்டு கன்னட மாநிலத்தில் புரந்தடகட எனும் ஊரில் மத்மதோஸ்த பிராமண குலத்தில் பிரபல்யமான செல்வந்தரான வரதப்பநாயக்கருக்கும் கமலாம்பாளுக்கும் மகனாகப் பிறந்தார். இவரின் இயற்பெயர், ஸ்ரீனிவாச நாயக் ஆகும். இவர் இளமையில் சீனப்பா என்ற பெயராலும் பின்பு திம்மப்பா, திருமலையப்பா என்ற பெயர்களாலும் அழைக்கப்பட்டார். பிற்காலத்தில் விட்டலர் மீது பக்தி ஏற்பட்டதால் *புரந்தரவிட்டலர்* எனும் பெயரும் வழங்குதலாயிற்று. தனது பெற்றோரை இருபதாம் வயதில் இழந்தார். தனது பதினாறாம் வயதில் சரஸ்வதிபாய் என்ற பெண்ணை திருமணம் செய்தார்.  
தன் தகப்பனாரின் இரத்தின வியாபாரத்தையே தானும் தொடர்ந்து பெரும் செல்வம் ஈட்டி நவகோடி நாராயணன் என்னும் பெயருடன் விளங்கினார். இவர் தொடக்கத்தில் மிகவும் கருமியாகவும் பணமீட்டுவதிலேயே எண்ணமாகவும் இருந்தார். இப்படியிருந்த இவரை பக்தி வழிக்கு திருப்பியது ஒரு முக்கிய சம்பவமாகும். ஒரு சமயம் இவர் வயிற்று வலியால் அல்லலுற்றார். இதைப் போக்க யாராலும் முடியவில்லை. பண்டரிபுரத்தில் கோயில் கொண்டுள்ள விட்டலர் மீது நம்பிக்கை வைத்து மூன்று முறை தீர்த்தயாத்திரை செய்த பின் வயிற்று வலி நீங்கியது. தனது முப்பதாவது வயதில் ஞானோதயம் பெற்று பின்பு 1525 ம் ஆண்டு விஜயராச சுவாமிகளினதும், சத்திய தர்மதீர்த்த சுவாமிகளினதும் அருள் பெற்று புரந்தரதாசர் எனும் பெயர் பெற்றார்.இவர் **சங்கீத பிதாமகர்**,**ஆதி குரு** எனவும் அழைக்கப்படுகிறார்.
# புரந்தரதாசர்

## இசைப் பணி

இவர் 475,000 கிருதிகளை செய்துள்ளதாக வாசுதேவ நாமாவளிய என்னும் உருப்படியில் குறிப்பிடப்பட்டுள்ளது.தற்போது 8000 உருப்படிகள் தான் எஞ்சியுள்ளது. இவரின் உருப்படிகள் கன்னடத்திலும் வடமொழியிலும் உள்ளன. இவரின் உருப்படிகளை *தாசர்வாள் பதங்கள்* என்றும் *தேவர் நாமாக்கள்* என்றும் குறிப்பிடுவதுண்டு. இவரது முத்திரை புரந்தரவிட்டல என்பது ஆகும். இலகுவான மொழியில் உள்ள இவரின் உருப்படிகளின் நடை மிகவும் எளிது. இவர் கீர்த்தனைகளில் வேதங்கள், உபநிடதங்கள் முதலியவற்றின் சாரம்சத்தைக் காணலாம். மாஞ்சிபைரவி, மாரவி, வசந்தபைரவி, சியாமகல்யாணி போன்ற அபூர்வராகங்களிலும் இவர் உருப்படிகள் செய்துள்ளார். இந்துஸ்தானி இசையிலும் சிறந்து விளங்கினார்.
# புரந்தரதாசர்

## இறப்பு

இவரது கடைசிக்காலத்தில் சந்நியாச ஆசிரமத்தை அடைந்து 1564 ம் ஆண்டு தை மாதம் இரண்டாம் திகதி அமாவாசையன்று இப்பூவுலகை நீர்த்தார்.
# மொத்த உள்நாட்டு உற்பத்தி

'', 2014.]]  
ஒரு நிலப்பகுதியின் **மொத்த உள்நாட்டு உற்பத்தி** (*gross domestic product* அல்லது **GDP**) என்பது, அப்பகுதியின் பொருளாதாரத்தின் அளவை அறிய உதவும் அளவைகளுள் ஒன்றாகும். ஒரு குறிப்பிட்ட காலப் பகுதியுள், ஒரு ஒரு நிலப்பகுதியின் எல்லைக்குள் உற்பத்தி செய்யப்படுகின்ற மொத்தப் பொருட்களினதும், சேவைகளினதும் சந்தைப் பெறுமதியே மொத்த உள்நாட்டு உற்பத்தி என வரைவிலக்கணம் கூறப்படுகின்றது.  
மொத்த உள்நாட்டு உற்பத்தி என்பதன் ஆங்கிலச் சுருக்கமான *ஜிடிபி* என்பதை பரவலாக தனிசொல்லாகவே பயன்படுத்துவோரும் உண்டு. ஒரு நாட்டின் மொத்த உற்பத்தியை அளவிட உதவும் இச்சொல் ஓர் பகுதி அல்லது ஓர் தொழிற்றுறையை அளவிடவும் பயன்படுத்தப்படுகின்றது. ஏனெனில் இது விற்பனையை விட மதிப்புக் கூட்டலையே அளக்கின்றது; ஒவ்வொரு நிறுவனத்தின் நிகர மதிப்பும் கூட்டப்படுகின்றது. ( வெளிவரும் பொருட்களின் மதிப்பிலிருந்து அதனை உருவாக்க பயன்பட்ட மதிப்பைக் கழித்துப் பெறுவதாகும்). காட்டாக, ஓர் நிறுவனம் இரும்பை வாங்கி அதிலிருந்து தானுந்து தயாரிக்கின்றது; இரும்பின் மதிப்பையும் தானுந்து மதிப்பையும் கூட்டினால் ஜடிபி இரட்டிப்பாக எண்ணப்படும். எனவேதான் மொ.உ.உற்பத்தியில் மதிப்பு கூட்டல்கள் மட்டுமே கணக்கில் கொள்ளப்படுகின்றன. ஓர் நிறுவனம் அதே வெளியீட்டிற்கு தயாரிப்புச் செலவையோ பயன்படுத்தப்படும் பொருட்களையோ குறைத்தால் மொ.உ.உ மதிப்பு கூடுகின்றது.  
மொத்த உள்நாட்டு உற்பத்தி மதிப்பீடுகள் பொருளாதார வளர்ச்சியை காலாண்டுக்கு காலாண்டோ ஆண்டுக்கு ஆண்டோ ஒப்பிடப் பயன்படுத்தப்படுகின்றது. மேலும் பொருளாதாரக் கொள்கைகளின் வெற்றி/தோல்விகளை தீர்மானிக்கவும் பொருளாதார பின்னடைவை கண்காணிக்கவும் பயன்படுத்தப்படுகின்றது.  
மொத்த உள்நாட்டு உற்பத்தியை அளப்பதற்கும், விளங்கிக் கொள்வதற்கும் பொதுவாகப் பயன்படுவது செலவின முறையாகும் (expenditure method).  
''மொ.உ.உ = நுகர்வு + முதலீடு + அரச செலவினங்கள் + (ஏற்றுமதி - இறக்குமதி)  
இதனுள் மூலதனப் பண்டங்களின் தேய்வும் சேர்ந்திருப்பதன் காரணமாக *மொத்த உற்பத்தி* என்று குறிப்பிடப் படுகின்றது. இச் சமன்பாட்டில் நுகர்வும், முதலீடும் முற்றுப்பெற்ற பொருட்களினதும், சேவைகளினதும் மீதான செலவினங்களாகும். தற்காலத்தில் பொருளியலாளர்கள் நுகர்வை இரண்டு பகுதிகளாகப் பிரித்துக் கருதுகிறார்கள். அவை தனியார் நுகர்வு, பொதுத்துறைச் செலவினம் என்பனவாகும்.
# மொத்த உள்நாட்டு உற்பத்தி

## உள்நாட்டு உற்பத்தி எதிர் தேசிய உற்பத்தி

மொத்த தேசிய உற்பத்தி ( மொ.தெ.உ, *Gross National Product*) மொத்த உள்நாட்டு உற்பத்தியில் (மொ.உ.உ) இருந்து மாறுபட்டது. மொ.உ.உ ஒரு குறிப்பிட்ட நிலப்பகுதியின் அளிவீடு. இதற்கு புவியியல் எல்லைகள் உண்டு. ஆனால் மொ.தே.உ, உள்நாட்டு உற்பத்தி போலவே கணக்கிடப்பட்டாலும், அதற்குப் புவியியல் எல்லைகள் கிடையாது. எ.கா. ஒரு நாட்டின் மொ.உ.உ அந்நாட்டின் எல்லைகளுக்குள் உள்ள மக்கள் மற்றும் அமைப்புகளைக் கொண்டு மட்டுமே கணக்கிடப்படும். மொ.தே.உ கணக்கீட்டில் அந்நாட்டின் குடிமகன்கள் மற்றும் அவர்களது அமைப்புகள் அனைத்தும் ஏற்றுக் கொள்ளப்படும். (அவை நாட்டெல்லைக்கு வெளியே அமைந்திருந்தாலும்) மேலும் ஒரு நாட்டின் மொ.உ.உ கணக்கீட்டில் பிற நாட்டு குடிமகன்களின் அமைப்புகளும் நாட்டெல்லைக்குள் அமைந்திருந்தால் ஏற்றுக்கொள்ளப்படும் ஆனால் மொ.தெ.உ கணக்கீட்டில் அவை ஏற்றுக் கொள்ளப்படா.
# வார்ப்புரு:India-politician-photo

<div id="imageLicense">
<div id="imageLicenseIcon"></div>
<div id="imageLicenseText">
This is a **photograph of a Indian politician or other public official** that is owned by the Indian government, and is under Indian copyright. It is believed that the image linked here is claimed to be used under **நியாயமான பயன்பாடு** as:
- to illustrate **the person in question**,
- it is a **historically significant photo** of a famous individual,
- **in the absence of a free alternative**,
- the image is **low resolution** and of **no larger and of no higher quality** than is necessary for the illustration of an article, and the use of the image on Wikipedia is **not expected to decrease the value of the copyright**,
- its inclusion in the article adds **significantly** to the articles,
on the Tamil-language Wikipedia, hosted on servers in the United States by the non-profit Wikimedia Foundation,
under ஐக்கிய அமெரிக்காவின் பதிப்புரிமைச் சட்டம். **Other use of this image, on Wikipedia or elsewhere, may be பதிப்புரிமை மீறல்.** See .  
As well, permission may have been granted to reproduce this image for *noncommercial-only* purposes, but this image does *not* fall under a free license. Commercial third-party reusers of this image should also consider whether their use is in violation of the subject's publicity rights.  
**If this does not accurately describe this image, please remove this tag and provide a different fair use rationale.**
</div>
</div>
<includeonly></includeonly><noinclude></noinclude>
# ஆகத்து 2

## பிறப்புகள்

- 1834 &ndash; பிரடெரிக் ஆகஸ்ட் பார்த்தோல்டி, விடுதலைச் சிலையை வடிவமைத்த பிரான்சிய சிற்பி (இ. 1904)
- 1859 &ndash; ஆபிரகாம் பண்டிதர், தமிழகத் தமிழிசைக் கலைஞர் (இ. 1919)
- 1861 &ndash; பிரபுல்லா சந்திர ராய், வங்காளதேச வேதியியலாளர் (இ. 1944)
- 1876 &ndash; பிங்கலி வெங்கையா, இந்திய தேசியக் கொடியை வடிவமைத்தவர் (இ. 1963)
- 1913 &ndash; தனிநாயகம் அடிகள், ஈழத்துத் தமிழறிஞர், வரலாற்றாளர் (இ. 1980)
- 1923 &ndash; சிமோன் பெரெஸ், இசுரேலின் 9வது அரசுத்தலைவர் (இ. 2016)
- 1926 &ndash; ஜோர்ஜ் ஹபாஷ், பாலத்தீனத் தலைவர் (இ. 2008)
- 1929 &ndash; வித்தியா சரண் சுக்லா, இந்திய அரசியல்வாதி, அமைச்சர் (இ. 2013)
- 1930 &ndash; ஏ. பி. வெங்கடேசுவரன், இந்திய முன்னாள் வெளியுறவுச் செயலர் (இ. 2014)
- 1932 &ndash; பீட்டர் ஓ டூல், பிரித்தானிய-ஐரிய நடிகர் (இ. 2013)
- 1941 &ndash; சூல்ஸ் ஹொஃப்மன், நோபல் பரிசு பெற்ற லக்சம்பர்கு-பிரான்சிய மருத்துவர்
- 1945 &ndash; பங்கர் ராய், இந்தியக் கல்வியாளர், செயற்பாட்டாளர்
- 1950 &ndash; கிரகாம் ஆன்கோக், பிரித்தானிய எழுத்தாளர், ஊடகவியலாளர்
- 1958 &ndash; அர்சாத் அயூப், இந்தியத் துடுப்பாளர்
- 1964 &ndash; மேரி லூயீஸ் பார்க்கர், அமெரிக்க நடிகை
- 1974 &ndash; சித்தார்த் ராய் கபூர் இந்தியத் திரைப்படத் தயாரிப்பாளார்
- 1976 &ndash; சாம் வோர்திங்டன், ஆங்கிலேய-ஆத்திரேலிய நடிகர்
- 1979 &ndash; தேவி ஸ்ரீ பிரசாத், தென்னிந்தியத் திரைப்பட இசையமைப்பாளர்
# ஆகத்து 2

## இறப்புகள்

- 257 &ndash; முதலாம் ஸ்தேவான் (திருத்தந்தை)
- 686 &ndash; ஐந்தாம் யோவான் (திருத்தந்தை) (பி. 635)
- 1819 &ndash; அஸிம்-உத்-தவுலா, கர்நாடகத்தின் நவாப் (பி. 1775)
- 1849 &ndash; எகிப்தின் முகமது அலி, உதுமானிய அல்பேனியத் தளபதி (பி. 1769)
- 1922 &ndash; அலெக்சாண்டர் கிரகாம் பெல், தொலைபேசியைக் கண்டுபிடித்த இசுக்கொட்டிய-கனடியப் பொறியியலாளர் (பி. 1847)
- 1957 &ndash; ஜார்ஜி யபேர், பிரெஞ்சு உடற்கல்வி பயிற்சியாளர், கோட்பாட்டாளர் (பி. 1875)
- 1976 &ndash; பிரிட்ஸ் லாங், ஆத்திரிய-அமெரிக்க இயக்குநர் (பி. 1890)
- 1996 &ndash; வி. பி. கணேசன், இலங்கைத் தொழிற்சங்கவாதி, அரசியல்வாதி, நடிகர், தயாரிப்பாளர்
- 2000 &ndash; நாஞ்சில் கி. மனோகரன், தமிழக அரசியல்வாதி (பி. 1929
- 2012 &ndash; அநு. வை. நாகராஜன், ஈழத்து எழுத்தாளர் (பி. 1933)
- 2013 &ndash; வெ. தட்சிணாமூர்த்தி, தென்னிந்தியத் திரைப்பட இசையமைப்பாளர் (பி. 1919)
- 2013 &ndash; சக்தி அ. பாலையா, இலங்கையின் மலையக எழுத்தாளர் (பி. 1925
- 2025 &ndash; மதன் பாப், நகைச்சுவை நடிகர் (பி. 1953)
# ஆகத்து 2

## சிறப்பு நாள்

- குடியரசு நாள் (மாக்கடோனியக் குடியரசு)
# அவுட்லுக் எக்சுபிரசு

மைக்ரோசாப்ட் **அவுட்லுக் எக்சுபிரசு** அல்லது அவுட்லுக் எக்ஸ்பிரஸ் மின்னஞ்சல் மென்பொருள் மைக்ரோசாப்ட் விண்டோஸ் 98 இல் இருந்து. இது மைக்ரோசாப்ட் இன்ரநெட் எக்ஸ்புளேளருடனும் இணைத்தே விநியோகிக்கப்டுகின்றது. இது விண்டோஸ் 95 இயங்குதளத்திற்கும் ஆப்பிள் வகைக்கணிகன்களிலும் இப்பதிப்பானது விநியோகிப்படுகின்றது எனினும் இதன் Mac OS X இலிருந்து மாக்கிண்டோஷ் கணினிகளிற்கு மைக்ரோசாப்ட் ஆபிஸ் பதிப்புடன் சேர்ந்து விநியோகிப்பதால் இது உள்ளடக்கபடவில்லை. விண்டோஸ் விஸ்டா இயங்குதளத்தில் விண்டோஸ்மெயில் அவுட்லுக் எக்ஸ்பிரஸ் மென்பொருளை மாற்றீடு செய்துள்ளது. மைக்ரோட்சாப்ட் விண்டோஸ் லைவ்மெயில் டெக்ஸ்டாப் என்ற ஓர் மென்பொருளையும் விருத்தி செய்து கொண்டு வருகின்றது. இவ்விரண்டினதும் வழிவந்த பதிப்பாக விண்டோஸ் லைவ் மெயில் விளங்குகின்றது.  
மைக்ரோசாப்ட் இண்டநெட் எக்ஸ்புளோளர் 3.0 இல் இணைப்பாக வந்த மைக்ரோசாப்ட் இணைய மின்னஞ்சல் மற்றும் செய்தி மென்பொருளை இது மாற்றீடு செய்துள்ளது.  
அவுட்லுக் எக்ஸ்பிரஸ் ஆனது மைக்ரோசாப்ட் அவுட்லுக் என்கின்ற ஆபிஸ் மென்பொருளுடன் வினியோகிப்படுகின்ற ஓர் மாறுபட்ட பிரயோக மென்பொருள் ஆகும். இவ்விரண்டு மென்பொருட்களும் ஓர் பொதுவாக மூலநிரலைப் பகிர்வதில்லையாயினும் கட்டமைப்பில் ஒரே பாணியையே பின்பற்றுகின்றன. இரண்டு பெயர்களும் ஒரே மாதிரியாக உள்ளமையால் அநேகமானவர்கள் அவுட்லுக் எக்ஸ்பிரஸ் அவுட்லுக் இன் ஓர் வசதி குறைக்கப்பட்ட (stripped-down) பதிப்பாகக் கருதுகின்றனர். அவுட்லுக் எக்ஸ்பிரஸ் மைக்ரோசாப்ட் இயங்குதளத்துடன் வருவதால் மிகப்பெருமளவில் பாவிக்கப்பட்ட மென்பொருளாக விளங்கியது இது வைரஸ் தாக்குதல்களிற்கும் அடிக்கடி உட்பட்டது. மாக்கிண்டோஷ் கணினிகளுக்கான பதிப்பானது இதைவிட வைரஸ் பிரச்சினைகள் இருந்தாலும் இப்பதிப்பு நிறுத்தப்பட்டுள்ளது. அவுட்லுக் எக்ஸ்பிரஸ் விண்டோஸ் முகவரிப் புத்ததையே பாவித்தாலும் இவை இரண்டும் வெவ்வேறான பிரயோகங்கள். அத்துடன் இது விண்டோஸ் மெசன்ஜருடன் ஒத்திசைவானது.
# அவுட்லுக் எக்சுபிரசு

## சரித்திரம்

அவுட்லுக் எக்ஸ்பிரஸ் இண்டநெட் எக்ஸ்புளோளர் 4.0 உடன் சேர்த்து செப்டம்பர் 1997 வெளிவந்தது. இது மைக்ரோசாப்ட் இண்டநெட் மெயில் அண்ட் நியூஸ் என்று அழைக்கபடும் மின்னஞ்சல் மற்றும் செய்திகளுக்கான மென்பொருளின் வழிவந்தது ஆகும். மைக்ரோசாப்ட் இண்டநெட் மெயில் அண்ட் நியூஸ் என்கின்ற மென்பொருளானது இண்டநெட் எக்ஸ்புளோளர் 3.0 உடனான ஓர் பொருத்து என்பதுடன் அது வெறும் எழுத்துக்களால் ஆன மின்னஞ்சலை மாத்திரமே ஆதரித்தது.  
ஒருகட்டத்தில் வெள்ளோட்டத்தில் (பீட்டா) இருந்த அவுட்லுக் எக்ஸ்பிரஸ் மென்பொருளானது எரிதம் (ஸ்பாம்) வடிகட்டும் வசதியினைக் கொண்டிருந்த பொழுதிலும் வெளியிடுவதற்கு முன்னர் இவ்வசதிகளை நீக்கப்பட்டே வெளிவந்தது. பல்வேறு பட்ட இணையத்தளங்களும் செய்திக் குழுக்களும் பெருந்தொகையாகச் சந்தைப்படுத்துவதற்காக இது உறுதியானதல்ல என்ற கருத்தை வெளியிட்டிருந்ததே இதன் காரணம் ஆகும். பின்னர் இரண்டு வருடங்களின் பின்னர் இதே முறையைப் பின்பற்றி மைக்ரோசாப்ட் அவுட்லுக் எரிதங்களை வடிகட்டும் வசதியுடன் அறிமுகம் செய்யப்பட்டது.
# அவுட்லுக் எக்சுபிரசு

## பதிப்புக்களும் கோப்பு முறையும்

- அவுட்லுக் எக்ஸ்பிரஸ் 4 விண்டோஸ் 98 ஜூன் 1998 இல் வெளிவந்தது. கோப்புக்களானது *.mbx முறையில் சேமிக்கப்படும். (யுனிக்ஸ் இயங்குதளத்தில் உள்ள MBOX உடன் ஒப்பிடக்கூடியது.)
- அவுட்லுக் எக்ஸ்பிரஸ் 5 விண்டோஸ் 98 இரண்டாவது பதிப்புடன் வெளிவந்தது. *.dbx முறையில் கோப்புக்கள் சேமிக்கப்ப்டும் இதிலிருந்து ஒவ்வோர் கோப்புறைக்க்கும் தனித்தனியான கோப்புக்கள் உருவாக்கப் பட்டன.
- அவுட்லுக் எக்ஸ்பிரஸ் 5.0 விண்டோஸ் 2000 உடன் பெப்ரவரி 2000 வெளிவந்தது.
- அவுட்லுக் எக்ஸ்பிரஸ் 5.5 விண்டோஸ் மில்லேனியம் பதிப்புடன் ஜீன் 2006 இல் வெளிவந்தது .
- அவுட்லுக் எக்ஸ்பிரஸ் 6 விண்டோஸ் எக்ஸ்பி பதிப்புடன் அக்டோபர் 2001 இல் வெளிவந்தது.
- அவுட்லுக் எக்ஸ்பிரஸ் 6 சேவைப் பொதி 2 விண்டோஸ் எக்ஸ்பி சேவைப் பொதி 2 உடன் ஆகஸ்ட் 2004 இல் வெளிவந்தது.
- அவுட்லுக் எக்ஸ்பிரஸ் 6 சேவைப் பொதி 3 விண்டோஸ் எக்ஸ்பி சேவைப் பொதி 3 உடன் ஏப்ரல் 2008 இல் வெளிவந்தது.
# அவுட்லுக் எக்சுபிரசு

## வெளியிணைப்புகள்

-
-
- Outlook Express dbx file format by Arne Schloh – a partial documentation of the DBX file format with sample code
- Outlook Express Help - Tips and Tricks How to use Outlook Express, setup and configure new email accounts including Gmail, backup emails, message rules, email signatures etc. on WebDeveloperNotes.com
# ஜூன் 2006

### ஜூன் 15, 2006

- முல்லைத்தீவில் இலங்கை அரச கிபிர் விமானம் குண்டுவீச்சு. இலங்கை இந்திய நேரம் 11:43 அளவில் முல்லைத்தீவுப் பகுதியில் நுளைந்த கிபிர் விமானம் சுனாமியால் இடம்பெயர்ந்திருந்த நலன்புரி நிலையமான செல்வபுரம் வட்டுவாகலிலும், பின்னர் 11:57 அளவில் நுளைந்த கிபிர் மாத்தளனிலும் (இடம் உறுதிப்படுத்த இயலவில்லை) குண்டுகளை வீசியது. இதில் 5 அப்பாவித் தமிழ் மக்கள் காயமடைந்தனர்.
- எறிகணைத் தாக்குதல்கள் சம்பூரில் தாக்குதலகள் நிகழ்ந்ததாகத் தமிழ் நெட் தெரிவித்துள்ளது. புதினம்
# ஜூன் 2006

### ஜூன் 10, 2006

- மன்னார் - வங்காலையில் ஒரே குடும்பத்தைச் சேர்ந்த 4 பேர் படுகொலை தமிழ்நெற்-ஆங்கிலம்
# வளைய வலையமைப்பு

**வளைய வலையமைப்பு** என்பது கணினி வலையமைப்பில் ஒரு வகையாகும். இதில் ஒவ்வொரு கணினியும் மற்ற இரு கணினிகளுடன் இணைக்கப்பட்டிருக்கும். இவ்வாறு தொடர்ந்து கணினிகள் இணைக்கப்பட்டு ஒரு வளையத்தை உருவாக்குகின்றன. இதுவே வளைய வலையமைப்பு என்று அழைக்கப்படுகிறது. வளைய வலையமைப்பில் எந்த இரண்டு இணைப்பிற்கும் ஒரே வழியே உள்ளதால் ஓர் அந்தத்தில் (Node) உள்ள இணைப்பு பழுதடைந்தால் முழுவலையமைப்புமே பாதிப்படையும். கண்ணாடியிழைகளூடாகத் தரவுப் பரிமாற்றத்தில் (FDDI) வலையமைப்பில் பிழை ஏற்படும் போது மணிக்கூட்டுத் திசையாகவும் அதற்கு எதிர்த் திசையாகவும் தரவு அனுப்படுவதால் இந்தப் பிரச்சினை அங்கு இல்லை. இது C வளைய வலையமைப்பு அல்லது ஐபிஎம் டோக்கின் றிங் வலையமைப்பு எனப்படும் இங்கு பௌதீகரிதியாக (Physically) விண்மீன் வலையமைப்பு மாதிரி நடுவில் கணினி சுவிச்சுடன் இணைக்கப்பட்டிருக்கும் பின்னர் தர்க்கரீதியாக வளைய வலையமைப்பில் நடைமுறைப்படுத்தப்படும்.  
பெரும்பாலான வலையமைப்புக்கள் மேலதிகமாக சுழலும் திசைக்கு எதிராகவும் ஓர் வலையமைப்பை ஏற்படுத்திக்கொள்ளும்.
# வளைய வலையமைப்பு

## அநுகூலங்கள்

- பழைய வலையமைப்பில் எல்லாச் சாதனங்களுமே டோக்கின் (Token) ஐப் பெற்று அதை அநுப்பக்கூடிய வசதி.
- அதிக வேலைப் பழுவுள்ள வலையமைப்பில் விண்மீன் வலையமைப்பை விட வினைத்திறனாக இயங்கக்கூடியது.
- டோக்கின் றிங் ஐப் பாவித்துப் பெரிய வலையமைப்பை உருவாக்கலாம்.
- ஒவ்வொரு கணினிக்கும் இடையிலான தொடர்பை நிர்வாகிக்க கணினி வழங்கி (சர்வர் server) தேவையில்லை.
# வளைய வலையமைப்பு

## பிரதிகூலங்கள்

- ஒரு ஒழுங்காக வேலை செய்யாத கணினி அல்லது வலையமைப்பு அட்டை முழு வலையமைப்பிற்குமே பிரச்சினையை உண்டு பண்ணும்.
- இவ்வலையமைப்பில் இணைப்புக்களை நகர்த்துதல், சேர்த்தல் மற்றும் சாதனங்களை மாற்றுதல் வலையமைப்பைப் பாதிக்கும்.
- சாதாரண ஈதர்நெட் வலையமைப்பு அட்டையை விட இந்த வலையைமைப்பு அட்டை விலைகூடியது.
- சாதாரண ஈதர்நெட் வலையமைப்பை விட இந்த வலையைமைப்பு மெதுவானது.
# வளைய வலையமைப்பு

## மேலும் பார்க்க

- விண்மீன் வலையமைப்பு
# இந்திய நாகம்

**இந்திய நாகம்**, இந்தியத் துணைக்கண்டத்தில் பரவலாகக் காணப்படும் நச்சுப் பாம்பாகும். ஏனைய நாகப் பாம்பினங்களைப் போலவே இந்திய நாகமும் எதிரிகளைத் தாக்கத் தயாராகும் போது எழுந்து படமெடுக்கும். இவை எறத்தாழ இரண்டு மீட்டர் நீளம் வரை வளரக் கூடியன. ஏப்ரல் முதல் ஜூலை மாதங்களுக்கிடையில் இவை முட்டை இடுகின்றன. ஒரு முறையில் 12 முதல் முப்பது முட்டைகள் இடப்படுகின்றன. இம்முட்டைகள் 48 முதல் 69 நாட்களில் பொரிக்கின்றன. பிறக்கும்போது 20 முதல் 30 சென்ரி மீற்றர் நீளமுடையனவாக இருக்கும் நாக பாம்புக் குட்டிகளது நச்சுப் பைகள் அவை முட்டையிலிருந்து வெளியேறும் போதே செயற்படக் கூடியன.
# இந்திய நாகம்

## மேலும் பார்க்க

- பெரும் நான்கு (இந்தியப் பாம்புகள்)
- நாகப்பாம்பு
# மூலதனம் (நூல்)

***டஸ் கப்பிற்ரால்*** (Das Kapital) (தமிழில் - **மூலதனம்**, ஆங்கிலத்தில் - **Capital**) என்பது கார்ல் மார்க்ஸினால் ஜெர்மன் மொழியில் எழுதப்பட்ட அரசபொருளியல் சார்ந்த ஆராய்வுக் கட்டுரைகள் அடங்கிய நூலாகும். இந் நூலானது மூலதனம் பற்றி பொருளியலாளர்களினால் முன்வைக்கப்பட்ட கோட்பாடுகள், முதலாளித்துவம் பற்றிய மார்க்சின் ஆய்வுகள் போன்றவற்றை உள்ளடக்கமாகக் கொண்டுள்ளது.  
இந்நூல் முதன்முதலில் தியாகு என்பவரால் தமிழில் **மூலதனம்** என்ற தலைப்பில் மொழியாக்கம் செய்யப்பட்டது.
# மூலதனம் (நூல்)

### பதிப்பு

*டஸ் கப்பிற்ரால்* நூலின் முதல் பாகம் கார்ல் மார்க்சினால் 1867ஆம் ஆண்டு பதிப்பிக்கப்பட்டது. இரண்டாம், மூன்றாம் பாகங்கள் அவரின் உற்ற நண்பனான பிரெட்ரிக் ஏங்கல்ஸ் (Friedrich Engels) என்பவரால் தொகுத்து 1885 மற்றும் 1894 இல் வெளியிடப்பட்டது. நான்காவது பாகமான *Theories of Surplus-Value* ஆனது 1905-1910 காலப்பகுதியில் Karl Kautsky என்பவரால் தொகுத்து வெளியிடப்பட்டது.
# சுன்னாகம்

**சுன்னாகம்** அல்லது **சுண்ணாகம்** (*Chunnakam*), இலங்கைத் தீவின் யாழ்ப்பாணக் குடாநாட்டில் உள்ள நகரங்களுள் ஒன்று. இதன் பழைய பெயர் **மயிலணி** ஆகும். ஏறத்தாழக் குடாநாட்டின் மத்தியில் அமைந்துள்ள இந்த நகரம் யாழ்ப்பாண நகரிலிருந்து, காங்கேசன்துறை துறைமுகப் பட்டினத்தை இணைக்கும் காங்கேசந்துறை வீதியில், 6 ஆவது மைலில் அமைந்துள்ளது. இதன் வடக்குப் பக்கத்தில் மல்லாகமும், தெற்கே உடுவிலும், மேற்கே கந்தரோடையும், கிழக்கே புன்னாலைகட்டுவனும் அமைந்துள்ளன.  
இந்த நகரம் முக்கியமான வேளாண்மைப் பகுதிகளுக்கு மத்தியில் அமைந்துள்ளதால், சிறப்பாக வேளாண்மைச் சேவைகளுக்கான மைய இடமாகவும் திகழ்கின்றது. இங்கு அமைந்துள்ள காய்கறி மற்றும் வேளாண் உற்பத்திப் பொருட்களுக்கான சந்தை இப்பகுதியில் புகழ் பெற்றது.
# சுன்னாகம்

## வழிபாட்டுத் தலங்கள்

அவற்றுள் சில:
- கதிரமலைச் சிவன் தேவஸ்தானம்
- மயிலணி அண்ணமகேஸ்வரர் ஆலயம்
- மயிலணி திருக்குடவாயில் ஸ்ரீ விஸ்வநாத சுவாமி ஆலயம் (மயிலணிச் சிவன் கோயில்)
- மயிலணிக் கந்தசுவாமி கோவில்
- மயிலணி ஸ்ரீ முத்துமாரி அம்மன் (வடலி அம்மன்) ஆலயம்
- சூளாணை ஞானவைரவர் ஆலயம்
- சுன்னாகம் பருத்திக்கலட்டி ஞானவைரவர் ஆலயம்
- சுன்னாகம் - தாழையடி ஸ்ரீ ஹரிஹரபுத்திர ஐயனார் ஆலயம்
- சுன்னாகம் சந்திரசேகரப் பிள்ளையார் கோவில்
- சுன்னாகம் வருஷப்புல ஶ்ரீ மகாமாரி அம்பாள் தேவஸ்தானம்
- சுன்னாகம் கிழக்கு ஊரிசாட்டி சிவபூதராஜர் தேவஸ்தானம்
- சுன்னாகம் ஶ்ரீ புவனேஸ்வரி அம்மன் தேவஸ்தானம் (முத்துக்கிருஷ்ணர் வீதி)
- சுன்னாகம் தெற்கு ஸ்ரீ சிவபூதராயர் தேவஸ்தானம்
- Chunnakam East Gnana Vairavar Temple
- அம்பனை ஞானவைரவர் தேவஸ்தானம்
- அம்பனை ஸ்ரீ காளியம்பாள் தேவஸ்தானம்
- சுன்னாகம் புனித அந்தோனியார் ஆலயம்
# சுன்னாகம்

## புகழ் பெற்ற சுன்னாகத்தவர்

- சுன்னாகம் குமாரசாமிப் புலவர்
- முத்துக்குமாரக் கவிராயர்
- வரத பண்டிதர்
- முருகேச பண்டிதர்
- குப்பிழான் ஐ. சண்முகன்
# இணுவில்

**இணுவில்** (*Inuvil*), இலங்கையின் வடமாகாணத்தில், யாழ்ப்பாண நகரத்துக்கு வடக்கில் சுமார் 5 மைல்கள் தொலைவில் அமைந்துள்ள ஓர் ஊர் ஆகும். இது யாழ்ப்பாணம் - காங்கேசன்துறை வீதியில் அமைந்துள்ளது. இவ்வீதி இந்த ஊரைக் கிழக்கு இணுவில், மேற்கு இணுவில் என இரு பகுதிகளாகப் பிரிக்கின்றது. இணுவிலுக்கு வடக்கில் உடுவிலும், கிழக்கில் உரும்பிராயும், தெற்கில் கோண்டாவிலும், மேற்குத் திசையில் சுதுமலையும் அமைந்துள்ளன. வேளாண்மைச் செய்கைக்கான சிறு தோட்டங்கள் நிறைந்துள்ள இவ்வூர் புகையிலைச் செய்கைக்குப் பெயர் பெற்றது.  
அமெரிக்க மிஷனால் நிறுவப்பட்ட மகப்பேற்று மருத்துவமனையான மக்லியொட் மருத்துவமனை மிகவும் புகழ் பெற்றது. சில பத்தாண்டுகளுக்கு முன்பு வரை குடாநாட்டின் பல பகுதிகளிலிருந்தும் மக்கள் இம் மருத்துவ மனைக்குப் பெருமளவில் வந்தார்கள்.  
அந்தவகையில் மிகவும் பெயர் பெற்ற இந்த புண்ணிய பூமியில் சித்தர் பெருமகனார்களும் அதிகமாக வாழ்ந்துவந்தனர் அவர்களுள் வடிவேலர் எனும் சித்தர் பெருமகனார் பரமானந்த வல்லி அம்மன் எனும் ஆலயத்தை பரிபாலித்து சில அற்புதங்களையும் செய்துகாட்டினார் என்பது செவிவழி கதையாக வந்தவை  
மற்றும் பிரபல சித்த வைத்தியரான செல்லப்பா பரியாரியார் (அதாவது அந்தகாலத்தில் மருத்துவரை பரியாரியார் என்று கௌரவ அடைமொழி வைத்து கூறுவது வழக்கம்) வாழ்ந்த புண்ணிய பூமி. வைத்தியர் பரம்பரையினர் சித்தர் பரம்பரையினர் வாழ்ந்த அற்புத பூமி.  
ஆனாலும் இங்கு வாழ்ந்த ஆதிப் பரம்பரையினரின் வரலாற்றினை சரியான முறையில் இனங்காணமுடிவதில்லை என்பது கவலைக்குரியதொன்றாகும்.
# இணுவில்

## இணுவிலில் அமைந்த புகழ்பெற்ற பாடசாலைகள்

- இணுவில் மத்திய கல்லூரி
- இணுவில் இந்துக் கல்லூரி
# இணுவில்

## ஆளுமைகள்

- இணுவில் சின்னத்தம்பிப் புலவர் - இலக்கண, இலக்கிய நூலாசிரியர்
- ஆர். சிவலிங்கம் (உதயணன்) - சிறுகதை, புதின எழுத்தாளர்
- பண்டிதர் கா. செ. நடராசா, எழுத்தாளர், கவிஞர்
- இ. இரத்தினம், தமிழறிஞர், கவிஞர்
- சிதம்பர திருச்செந்திநாதன் - எழுத்தாளர்
- பண்டிதர் ச. வே. பஞ்சாட்சரம்
- சபா. ஜெயராசா
- ஆதிலட்சுமி சிவகுமார்
# இணுவில்

## ஆளுமைகள்

### கலைஞர்கள்

- வீரமணி ஐயர் - இசை, நடனக் கலைஞர்
- வி. தெட்சணாமூர்த்தி - தவில் கலைஞர்
- ஏரம்பு சுப்பையா, பரதநாட்டியக் கலைஞர்
- உ. இராதாகிருஷ்ணன் - வயலின், வாய்ப்பாட்டு
- விஸ்வலிங்கம், தவில்
- வி. உருத்திராபதி - வாய்ப்பட்டு, நாதஸ்வரம், புல்லாங்குழல், ஆர்மோனியம்
- வி. கோதண்டபாணி - நாதஸ்வரம்
- கே. ஆர். சுந்தரமூர்த்தி - நாதஸ்வரம்
- கே. ஆர். புண்ணியமூர்த்தி - தவில்
- இணுவில் சின்னராசா - தவில்
- இணுவில் கணேசன் - தவில்
- க. சண்முகம்பிள்ளை, மிருதங்கக் கலைஞர்
# இணுவில்

## இணுவிலில் அமைந்துள்ள கோயில்கள்

புகழ் பெற்ற, பழமை வாய்ந்த இந்துக் கோயில்கள் பல இவ்வூரில் அமைந்துள்ளன. இவற்றுள் சிறப்பு வாய்ந்தவை வருமாறு:  
- பரராஜசேகரப் பிள்ளையார் கோயில்
- இணுவில் காரைக்கால் சிவன் கோவில்
- சிவகாமி அம்மன் கோயில்
- செகராஜசேகரப் பிள்ளையார் கோயில்
- இணுவில் கந்தசுவாமி கோயில்
- பரமானந்தவல்லி அம்மன் ஆலயம்(இங்குதான் தவில்மேதை தட்சனாமூர்த்தி அவர்களுக்கு தவில் அரங்கேற்றம் நடைபெற்றது)
- மஞ்சத்தடி அருணகிரிநாத சிவசுப்பிரமணியர் திருக்கோவில்
- இணுவில் இளந்தாரி கோயில்
- இணுவில் அண்ணமார் கோயில்
- இணுவில் கிழக்கு கப்பனைப் பிள்ளையார் கோயில் (அரசோலைப் பிள்ளையார் கோயில் எனவும் வழங்கப்படுகின்றது)
- இணுவில் தெற்கு ஞானலிங்கேஸ்வரர் கோவில்
- இணுவில் வத்துவினி வைரவர் ஆலயம்
- இணுவில் வத்துவினி பிள்ளையார் ஆலயம்
- இணுவில் வத்துவினி கண்ணகா பரமேஸ்வரி ஆலயம்
# சூலை 30

## பிறப்புகள்

- 1818 &ndash; எமிலி புராண்ட்டி, ஆங்கிலேய எழுத்தாளர், கவிஞர் (இ. 1848)
- 1863 &ndash; ஹென்றி ஃபோர்ட், அமெரிக்க பொறியியலாளர், தொழிலதிபர், போர்ட் தானுந்து நிறுவனம் நிறுவனர் (இ. 1947)
- 1886 &ndash; முத்துலட்சுமி ரெட்டி, இந்தியாவின் பெண் மருத்துவர், சமூகப் போராளி (இ. 1968)
- 1898 &ndash; ஹென்றி மூர், ஆங்கிலேய சிற்பி (இ. 1986)
- 1909 &ndash; கோ. வேங்கடாசலபதி, இந்திய விடுதலைப் போராட்ட செயற்பாட்டாளர் (இ. 1969)
- 1917 &ndash; கே. குணரத்தினம், இலங்கைத் திரைப்படத் தயாரிப்பாளர், தொழிலதிபர் (இ. 1989)
- 1918 &ndash; எமிலி புராண்ட்டி, ஆங்கிலேயக் கவிஞர், புதின எழுத்தாளர் (இ. 1848)
- 1924 &ndash; மா. நன்னன், தமிழறிஞர், எழுத்தாளர்
- 1927 &ndash; மாதவசிங் சோலான்கி, குசராத்தின் 7வது முதலமைச்சர்
- 1945 &ndash; பத்திரிக்கு மொதியானோ, நோபல் பரிசு பெற்ற பிரான்சிய எழுத்தாளர்
- 1947 &ndash; பிரான்சுவாசு பாரி-சினோசி, நோபல் பரிசு பெற்ற பிரான்சிய மருத்துவர்
- 1947 &ndash; ஆர்னோல்டு சுவார்செனேகர், ஆத்திரிய-அமெரிக்க நடிகர், அரசியல்வாதி, கலிபோர்னியாவின் 38வது ஆளுநர்
- 1958 &ndash; பட்டுக்கோட்டை பிரபாகர், தமிழக எழுத்தாளர், பதிப்பாளர்
- 1962 &ndash; யாக்கூபு மேமன், இந்தியத் தீவிரவாதி (இ. 2015)
- 1963 &ndash; லிசா குட்ரோ, அமெரிக்க நடிகை
- 1969 &ndash; சைமன் பேக்கர், ஆத்திரேலிய நடிகர்
- 1970 &ndash; கிறிஸ்டோபர் நோலன், ஆங்கிலேய-அமெரிக்க இயக்குநர்
- 1971 &ndash; பேரறிவாளன், ராஜீவ் காந்தி படுகொலை வழக்கில் மரண தண்டனை விதிக்கப்பட்டவர்
- 1973 &ndash; சோனு நிகம், இந்தியப் பின்னணிப் பாடகர், நடிகர்
- 1982 &ndash; ஜேம்ஸ் அண்டர்சன், ஆங்கிலேயத் துடுப்பாளர்
# சூலை 30

## இறப்புகள்

- 1898 &ndash; ஒட்டோ ஃபொன் பிஸ்மார்க், செருமனியின் 1வது அரசுத்தலைவர் (பி. 1815)
- 1914 &ndash; பின்னத்தூர் அ. நாராயணசாமி ஐயர், தமிழகத் தமிழறிஞர் (பி. 1862)
- 1942 &ndash; லியோபோல்டு மேன்டிக், கப்புச்சின் சபையை சேர்ந்த கத்தோலிக்க அருட்பணியாளர், புனிதர் (பி. 1866)
- 1961 &ndash; குஞ்சிதம் குருசாமி, திராவிட இயக்க செயற்பாட்டாளர் (பி. 1909)
- 1969 &ndash; இ. சி. இரகுநாதையர், இலங்கையில் வாக்கிய பஞ்சாங்கம் கணித்து வெளியிட்டவர்
- 1977 &ndash; ஏ. எல். சீனிவாசன், தமிழ்த் திரைப்படத் தயாரிப்பாளர் (பி. 1923)
- 2003 &ndash; கே. பி. சிவானந்தம், வீணையிசைக் கலைஞர் (பி. 1917)
- 2004 &ndash; இரேந்திரநாத் முகர்சி, இந்திய இடதுசாரி அரசியல்வாதி (பி. 1907)
- 2007 &ndash; இங்மார் பேர்ஜ்மன், சுவீடிய இயக்குநர் (பி. 1918)
- 2015 &ndash; யாக்கூபு மேமன், இந்தியத் தீவிரவாதி (பி. 1962)
# சூலை 30

## சிறப்பு நாள்

- மாவீரர் நாள் (தெற்கு சூடான்)
- விடுதலை நாள் (வனுவாட்டு ஐக்கிய இராச்சியத்திடம் இருந்து 1980)
# ஆகத்து 3

## பிறப்புகள்

- 1347 &ndash; அலாவுதின் பாமன் சா, பாமினிப் பேரரசின் சுல்தான் (இ. 1358)
- 1856 &ndash; ஆல்பிரெட் டிக்கன், ஆத்திரேலியாவின் 2வது பிரதமர் (இ. 1919)
- 1869 &ndash; இவான் இவானோவிச் செகால்கின், உருசியக் கணிதவியலாளர் (இ. 1947)
- 1884 &ndash; நான்காம் கிருட்டிணராச உடையார், மைசூர் மன்னர் (இ. 1940)
- 1886 &ndash; மைதிலி சரண் குப்த், இந்தியக் கவிஞர், எழுத்தாளர் (இ. 1964)
- 1890 &ndash; ஸ்ரீ பிரகாசா, விடுதலைப் போராட்ட செயற்பாட்டாளர், அரசியல்வாதி (இ. 1971)
- 1913 &ndash; ஸ்ரீபாத பினாகபாணி, தென்னிந்தியக் கருநாடக இசைப்பாடகர், மருத்துவர் (இ. 2013)
- 1923 &ndash; தோர்ப்சான் சிக்கிலேண்டு, நார்வே வேதியியலாளர் (இ. 2014)
- 1945 &ndash; வாணிஸ்ரீ, தென்னிந்தியத் திரைப்பட நடிகை
- 1950 &ndash; ஆறு. இராமநாதன், தமிழக எழுத்தாளர்
- 1960 &ndash; கோபால் சர்மா, இந்தியத் துடுப்பாட்ட வீரர்
- 1979 &ndash; இவாஞ்சலீன் லில்லி, கனடிய நடிகை
- 1984 &ndash; சுனில் சேத்ரி, இந்தியக் கால்பந்தாட்ட வீரர்
- 1989 &ndash; இழூல்சு பியான்கி, பிரெஞ்சு காரோட்ட வீரர் (இ. 2015)
# ஆகத்து 3

## இறப்புகள்

- 1749 &ndash; அன்வருத்தீன் கான், இரண்டாவது ஆற்காடு நவாப் (பி. 1672)
- 1924 &ndash; ஜோசப் கொன்ராட், போலந்து-பிரித்தானிய எழுத்தாளர் (பி. 1857)
- 1957 &ndash; தேவதாஸ் காந்தி, இந்திய விடுதலைப் போராட்ட செயற்பாட்டாளர் (பி. 1900)
- 1975 &ndash; என். வி. நடராசன், தமிழக அரசியல்வாதி (பி. 1912)
- 1993 &ndash; சுவாமி சின்மயானந்தா, வேதாந்த தத்துவத்தைப் பரப்பிய இந்திய ஆன்மிகவாதி (பி. 1916)
- 2008 &ndash; அலெக்சாண்டர் சோல்செனிட்சின், நோபல் பரிசு பெற்ற உருசிய எழுத்தாளர் (பி. 1918)
- 2019 &ndash; நிக்கொலாய் கர்தசோவ், உருசிய வானியற்பியலாளர் (பி. 1932)
- 2024 &ndash; யாமினி கிருஷ்ணமூர்த்தி, பரதநாட்டிய, குச்சிப்புடி நடனக் கலைஞர் (பி. 1940)
# ஆகத்து 3

## சிறப்பு நாள்

- விடுதலை நாள் (நைஜர், பிரான்சிடம் இருந்து 1960)
# கலப்பை (சஞ்சிகை)

**கலப்பை** , அவுத்திரேலிய நியூ சவுத் வேல்ஸ் மாநிலத்தில் உள்ள சிட்னி பல்கலைக்கழகத் தமிழ் மாணவர் அமைப்பினரால் ஜூலை 1994 இலிருந்து வெளியிடப்படும் காலாண்டு கலை இலக்கிய இதழாகும்.  
”மனித மனங்களை உழுது, உலகத் தமிழர் தம் உணர்வை உயர்த்தி நிற்க வேண்டும்”, ”முக்கால நிகழ்வுகளையும் உள்ளடக்கிச் சமுதாய சீர்திருத்தத்திற்காகப் பாடுபட வேண்டும்” என்பது கலப்பையின் முக்கிய கோட்பாடாகும். இன்றைய தமிழ் இளைஞரின் தேவைகளைப் நிறைவு செய்யக்கூடிய ஆக்கங்களைக் கொண்டிருக்க வேண்டும் என்பதும் கலப்பையின் குறிக்கோளாகும்.  
நூற்றுக்கும் மேற்பட்ட எழுத்தாளர்களின் ஆக்கங்களைத் தாங்கி வெளிவரும் கலப்பையின் வெளியீட்டுப் பணியை இப்போது "அவுஸ்திரேலியத் தமிழ்ப் பட்டதாரிகள் சங்கம்" என்ற அமைப்பு பொறுப்பேற்று நடத்துகின்றது.
# எரியும் முட்செடி

**எரியும் முட்செடி**, என்பது யாத்திராகமம் நூலில் காணப்படும் ஒரு புதுமையாகும், யாவே கடவுள் மோசேயை, இஸ்ரவேலரின் எகிப்து அடிமை வாழ்விலிருந்து அவர்களை மீட்பதற்கான தலைவராக அழைக்கப் பயன்படுத்தினார்.
# எரியும் முட்செடி

## யாத்திராகமம் நூலில் உள்ளவை

மோசே எகிப்தை விட்டு தப்பிவந்து எத்திரோவிடம் வாழ்ந்தபோது, ஆடுகளை மேய்த்து கொண்டிருக்கும் போது மலைமீது எரியும் முட்செடி ஒன்றை கண்டு மரம் மரம் வெந்துபோகமல் இருக்க கண்டு அதனருகே போனார். அப்போது கடவுளின் ஆவி முட்செடியின் நடுவிலிருந்து மோசேயை அழைத்து, அவர் நிற்பது புனித பூமி என்றும்,மோசேயின் பாதணிகளை அகற்றுமாறும் கட்டளையிட்டு, தன்னை "நான் ஆபிரகாமின் தேவனும் ஈசாக்கின் தேவனும் யாக்கோபின் தேவனுமாகிய உன் பிதாக்களுடைய தேவனாயிருக்கிறேன்" என அறிமுகப்படுத்தினார்.
பின்பு கடவுள் மோசேயை எகிப்துக்கு போய் அரசனிடம் பேசி இஸ்ரவேலரை விடுவித்து அவர்களை வாக்களிக்கப்பட்ட நாட்டுக்கு வழிநடத்துமாறு கட்டளையிட்டார்.
# எரியும் முட்செடி

## வணக்கத் தளம்

இந்த சம்பவம் நடந்ததாக கருதப்படும் இடத்தில் இப்போது ஒரு ஆலயம் அமைந்துள்ளது. இங்கு இப்போது காணப்படும் முட்செடி மோசேக்கு கடவுள் தோன்றிய முட்செடியின் வழிவருவது என்பது நம்பிக்கையாகும். மோசேக்கு கடவுள் தோன்றிய மரம் இறந்துவிட்டது.
# விக்கிப்பீடியா:பிற விக்கிமீடியா திட்டங்களுக்கான வாக்கெடுப்பு

விக்கிமீடியா திட்டங்களான wikisource மற்றும் wikinews ஆகியவற்றை தமிழில் தொடங்குவதற்கான வாக்கெடுப்புகள் நடைபெற்று வருகின்றன. ஆர்வமுடைய பயனர்கள் கீழே கொடுக்கப்பட்டுள்ள இணைப்புகள் வழியாக சென்று வாக்களிப்பது, இப்பணிகளை விரைந்து செயல்படுத்துவதற்கு மிகவும் அவசியமாகும். கணிசமான பயனர்களின் வாக்குகள் கிட்டும் வரை இத்தமிழ்ப் பதிப்புகளைத் தொடங்க இயலாது என்பதால், ஒவ்வொரு வாக்கும் பொன்னானதாகும் !  
- தமிழ் விக்கி மூலம் தளத்தை தொடங்குவதற்கான வாக்கெடுப்பு இங்கு நடக்கிறது.
- தமிழ் விக்கி செய்திகள் தளத்தை தொடங்குவதற்கான வாக்கெடுப்பு இங்கு நடைபெறுகிறது.  
மேற்கண்ட தளங்களில் பயனர் கணக்குகள் உருவாக்கும் போது, உங்கள் தமிழ் விக்கிபீடியா பயனர் பக்கங்களுக்கான இணைப்புகளைத் தாருங்கள்.
# சூலை 1

## பிறப்புகள்

- 1646 &ndash; கோட்பிரீட் லைப்னிட்ஸ், செருமானியக் கணிதவியலாளர், மெய்யியலாளர் (இ. 1716)
- 1794 &ndash; இவான் சீமொனொவ், உருசிய வானியலாளர் (இ. 1855)
- 1847 &ndash; வில்லியம் ஸ்கேன், ஆங்கிலேய-இலங்கை நூலாசிரியர் (இ. 1903)
- 1864 &ndash; வலையட்டூர் வெங்கையா, இந்தியக் கல்வெட்டாய்வாளர், வரலாற்றாளர் (இ. 1912)
- 1882 &ndash; பிதான் சந்திர ராய், மேற்கு வங்கத்தின் 2வது முதலமைச்சர் (இ. 1962)
- 1904 &ndash; பி. சந்திர ரெட்டி, இந்திய நீதியரசர் (இ. 1976)
- 1906 &ndash; புலவர் குழந்தை, தமிழகத் தமிழறிஞர், புலவர் (இ. 1972)
- 1913 &ndash; வசந்தராவ் நாயக், மகாராட்டிராவின் 3வது முதலமைச்சர் (இ. 1979)
- 1913 &ndash; பி. பி. குமாரமங்கலம், இந்திய இராணுவத்தின் 7வது தலைமைப் படைத் தலைவர் (இ. 2000)
- 1914 &ndash; பொன். கந்தையா, இலங்கை இடதுசாரி அரசியல்வாதி (இ. 1960)
- 1916 &ndash; இயோசிப் சாமுயீலொவிச் சுக்லோவ்சுகி, உக்ரைனிய வானியலாளர் (இ. 1985)
- 1919 &ndash; கே. ஆர். கல்யாணராமன், தமிழக எழுத்தாளர் (இ. 2001)
- 1924 &ndash; தி. ச. வரதராசன், ஈழத்து எழுத்தாளர் (இ. 2006)
- 1924 &ndash; கே. எம். பஞ்சாபிகேசன், இலங்கை நாதசுரக் கலைஞர் (இ. 2015)
- 1925 &ndash; கொண்டல் சு. மகாதேவன், தமிழக எழுத்தாளர்.
- 1927 &ndash; சந்திரசேகர், இந்தியாவின் 11வது பிரதமர் (இ. 2007)
- 1929 &ndash; ஏ. எம். ராஜா, தென்னிந்தியப் பின்னணிப் பாடகர் (இ. 1989)
- 1934 &ndash; தாமரைக்கண்ணன், தமிழக எழுத்தாளர், கல்வெட்டு ஆய்வாளர் (இ. 2011)
- 1935 &ndash; கோவை ஞானி, தமிழக எழுத்தாளர், மார்க்சியத் திறனாய்வாளர் (இ. 2020)
- 1935 &ndash; டி. ஜி. எஸ். தினகரன், இந்திய கிறித்தவ மறைபரப்புனர் (இ. 2008)
- 1938 &ndash; துரைமுருகன், தமிழக அரசியல்வாதி, வழக்கறிஞர்
- 1938 &ndash; ஹரிபிரசாத் சௌரசியா, இந்திய புல்லாங்குழல் இசைக்கலைஞர்
- 1939 &ndash; வே. ச. திருமாவளவன், தமிழக எழுத்தாளர்
- 1945 &ndash; விசு, தமிழகத் திரைப்பட நடிகர், இயக்குநர், தயாரிப்பாளர், கதாசிரியர் (இ. 2020)
- 1947 &ndash; சரத் யாதவ், இந்திய அரசியல்வாதி (இ. 2023)
- 1949 &ndash; வெங்கையா நாயுடு, இந்திய அரசியல்வாதி
- 1950 &ndash; கணேசு தேவி, இந்திய மொழியியலாளர்
- 1955 &ndash; அகுஸ்டோ டி லூக்கா, இத்தாலியப் புகைப்படக் கலைஞர்
- 1955 &ndash; லீ கெச்சியாங், சீனாவின் 7வது பிரதமர்
- 1961 &ndash; கார்ல் லூயிஸ், அமெரிக்க ஓட்டவீரர்
- 1961 &ndash; கல்பனா சாவ்லா, விண்வெளி வீராங்கனை (இ. 2003)
- 1961 &ndash; டயானா, வேல்ஸ் இளவரசி (இ. 1997)
- 1968 &ndash; இரசீத் கான், இந்துத்தானி இசைக்கலைஞர் (இ. 2024)
- 1977 &ndash; லிவ் டைலர், அமெரிக்க நடிகை
# சூலை 1

## இறப்புகள்

- 1242 &ndash; சகதை கான், மங்கோலியப் பேரரசர் (பி. 1183)
- 1824 &ndash; லக்லான் மக்குவாரி, பிரித்தானிய இராணுவ வீரர், காலனித்துவ நிர்வாகி (பி. 1762)
- 1896 &ndash; ஹேரியட் பீச்சர் ஸ்டோவ், அமெரிக்க எழுத்தாளர், செயற்பாட்டாளர் (பி. 1811)
- 1912 &ndash; ஹரியெட் குயிம்பி, அமெரிக்க விமானி (பி. 1875)
- 1962 &ndash; புருசோத்தம் தாசு தாண்டன், இந்திய அரசியல்வாதி (பி. 1882)
- 1962 &ndash; பிதான் சந்திர ராய், மேற்கு வங்கத்தின் 2வது முதலமைச்சர் (பி. 1882)
- 1971 &ndash; வில்லியம் லாரன்ஸ் பிராக், நோபல் பரிசு பெற்ற ஆத்திரேலிய-ஆங்கிலேய இயற்பியலாளர் (பி. 1890)
- 1983 &ndash; பக்மினிசிட்டர் ஃபுல்லர், அமெரிக்கக் கட்டிடக்கலைஞர் (பி. 1895)
- 1991 &ndash; கா. கோவிந்தன், தமிழக அரசியல்வாதி, எழுத்தாளர் (பி. 1915)
- 2003 &ndash; செமியோன் யாகோவிச் பிரவுதே, உக்ரைனிய இயற்பியலாளர், வானியலாளர் (பி. 1911)
- 2004 &ndash; மார்லன் பிராண்டோ, அமெரிக்க நடிகர் (பி. 1924)
# சூலை 1

## சிறப்பு நாள்

- படைத்துறையினரின் நாள் (சிங்கப்பூர்)
- கனடா நாள் (கனடா)
- குழந்தைகள் நாள் (பாக்கித்தான்)
- தேசிய மருத்துவர்கள் நாள் (இந்தியா)
- அடிமை ஒழிப்பு நாள் (நெதர்லாந்து அண்டிலிசு, சுரிநாம்)
- விடுதலை நாள் (புருண்டி, பெல்ஜியத்திடம் இருந்து 1962)
- விடுதலை நாள் (ருவாண்டா, சோமாலியா)
- குடியரசு நாள் (கானா)
- சீனப் பொதுவுடமைக் கட்சி நிறுவன நாள் (சீனா)
# சூலை 2

## நிகழ்வுகள்

- 437 &ndash; மூன்றாம் வலந்தீனியன் மேற்கு உரோமைப் பேரரசராக முடிசூடினார்.
- 936 &ndash; கிழக்கு பிரான்சியாவின் (இன்றைய செருமனி) மன்னர் என்றி இறந்தார். இவரது மகன் முதலாம் ஒட்டோ புதிய மன்னராக முடிசூடினார்.
- 1698 &ndash; தோமசு சேவரி முதலாவது நீராவிப் பொறிக்கான காப்புரிமம் பெற்றார்.
- 1776 &ndash; அமெரிக்கப் புரட்சி: பெரிய பிரித்தானியாவுடனான தொடர்புகளைத் துண்டிக்கும் தீர்மானத்தை அமெரிக்க சட்டமன்றம் எடுத்தது. ஆனாலும் இறுதி விடுதலைச் சாற்றுரை சூலை 4 இலேயே வெளியிடப்பட்டது.
- 1822 &ndash; அடிமைகளுக்கிடையே கிளர்ச்சியைத் தூண்டிய குற்றங்களுக்காக அமெரிக்காவின் தென் கரொலைனா மாநிலத்தில் 35 அடிமைகள் தூக்கிலிடப்பட்டனர்.
- 1823 &ndash; பிரேசிலில் போர்த்துக்கேயரின் ஆட்சி முடிவுக்கு வந்தது.
- 1839 &ndash; கியூபாக் கரையோரத்தில் இருந்து 20 மைல் தூரத்தில் 53 ஆப்பிரிக்க அடிமைகள் *அர்மிஸ்டாட்* என்ற அடிமைக் கப்பலைக் கைப்பற்றினர்.
- 1853 &ndash; உருசியா துருக்கியின் மீது படையெடுத்தது. கிரிமியப் போர் ஆரம்பமானது.
- 1871 &ndash; இத்தாலியப் பேரரசர் இரண்டாம் விக்டர் இம்மானுவேல் திருத்தந்தை நாடுகளிடம் இருந்து தான் கைப்பற்றிய ரோம் நகரை அடைந்தார்.
- 1881 &ndash; அமெரிக்க அரசுத்தலைவர் சேம்சு கார்ஃபீல்டு சுடப்பட்டுப் படுகாயமடைந்தார். இவர் செப்டம்பர் 19 இல் மரணமானார்.
- 1897 &ndash; பிரித்தானிய-இத்தாலியப் பொறியாளர் மார்க்கோனி வானொலிக்கான காப்புரிமத்தை இலண்டனில் பெற்றார்.
- 1921 &ndash; முதலாம் உலகப் போர்: அமெரிக்க அரசுத்தலைவர் வாரன் ஜி. ஹார்டிங் செருமனியுடனான போரை முடிவுக்குக் கொண்டு வரும் ஒப்பந்தத்தில் கையெழுத்திட்டார்.
- 1934 &ndash; செருமனியில் நீள் கத்திகளுடைய இரவுப் படுகொலைகள் முடிவுக்கு வந்தது.
- 1937 &ndash; அமேலியா ஏர்ஃகாட் மற்றும் பிரெட் நூனன் ஆகியோர் வானூர்தியில் உலகைச் சுற்றும் முயற்சியில் அமைதிப் பெருங்கடல் பகுதியில் காணாமல் போயினர்.
- 1940 &ndash; *அரண்டோரா இசுட்டார்* என்ற பிரித்தானியக் கப்பல் செருமனியின் யூ-47 நீர்மூழ்கியினால் அத்திலாந்திக்குப் பெருங்கடலில் மூழ்கடிக்கப்பட்டதில் 800 பேர் உயிரிழந்தனர். இவர்களில் பெரும்பாலானோர் பொதுமக்கள் ஆவர்.
- 1940 &ndash; இந்திய விடுதலைப் போராட்ட வீரர் சுபாஸ் சந்திர போஸ் கல்கத்தாவில் கைது செய்யப்பட்டார்.
- 1962 &ndash; முதலாவது வோல் மார்ட் அங்காடி ஆர்கன்சா மாநிலத்தில் திறக்கப்பட்டது.
- 1966 &ndash; பிரெஞ்சு இராணுவத்தினர் பசிபிக் பெருங்கடலில் தமது முதலாவது அணுவாயுதச் சோதனையை நிகழ்த்தினர்.
- 1976 &ndash; வியட்நாம் குடியரசின் வீழ்ச்சியை அடுத்து 1954 முதல் பிரிந்திருந்த கம்யூனிச வடக்கு வியட்நாம் தெற்கு வியட்நாமுடன் வியட்நாம் சோசலிசக் குடியரசு என்ற பெயரில் இணைந்தது.
- 1986 &ndash; சிலியின் இராணுவ ஆட்சியாளர் அகஸ்தோ பினோசெட்டுக்கு எதிராக இடம்பெற்ற ஆர்ப்பாட்டங்களின் போது இருவர் உயிருடன் எரிக்கப்பட்டுக் கொல்லப்பட்டனர்.
- 1997 &ndash; ஆசிய நிதி நெருக்கடி ஆரம்பமானது.
- 2002 &ndash; உலகத்தை பலூனில் தனியே இடைவேளை விடாது பறந்த முதல் மனிதர் என்ற சாதனையை ஸ்டீவ் பொசெட் பெற்றார்.
- 2004 &ndash; ஆசியான் அமைப்பில் பாக்கித்தான் இணைந்தது.
- 2010 &ndash; காங்கோவில் எண்ணெய் நிரப்பிய பாரவுந்து ஒன்று வெடிதத்தில் 230 பேர் உயிரிழந்தனர்.
- 2013 &ndash; உலகளாவிய வானியல் ஒன்றியம் புளூட்டோவின் நான்காம், ஐந்தாம் சந்திரன்களுக்கு கெர்பரோசு, ஸ்டிக்சு எனப் பெயரிட்டது.
- 2013 &ndash; 6.1 அளவு நிலநடுக்கம் இந்தோனேசியாவின் அச்சே பகுதியில் இடம்பெற்றதில் 42 பேர் உயிரிழந்தனர், 420 பேர் காயமடைந்தனர்.
- 2016 &ndash; பக்தாதில் இடம்பெற்ற தற்கொலைத் தாக்குதலில் 341 பேர் உயிரிழந்தனர்.
# சூலை 2

## பிறப்புகள்

- 1489 &ndash; தாமஸ் க்ரான்மர், ஆங்கிலேயப் பேராயர், புனிதர் (இ. 1556)
- 1862 &ndash; வில்லியம் ஹென்றி பிராக், நோபல் பரிசு பெற்ற ஆங்கிலேய இயற்பியலாளர் (இ. 1942)
- 1877 &ndash; ஹேர்மன் ஹெசே, நோபல் பரிசு பெற்ற செருமன்-சுவிசு எழுத்தாளர் (இ. 1962)
- 1903 &ndash; க. கணபதிப்பிள்ளை, இலங்கைத் தமிழறிஞர், பேராசிரியர் (இ. 1968)
- 1903 &ndash; அலெக் டக்ளஸ் - ஹோம், பிரித்தானியாவின் 66வது பிரதமர் (இ. 1995)
- 1906 &ndash; அன்சு பேத்து, நோபல் பரிசு பெற்ற செருமானிய-அமெரிக்க இயற்பியலாளர் (இ. 2005)
- 1910 &ndash; டி. வி. தாமஸ், இந்திய இடதுசாரி அரசியல்வாதி (இ. 1977)
- 1923 &ndash; விஸ்லவா சிம்போர்ஸ்கா, நோபல் பரிசு பெற்ற போலந்துக் கவிஞர் (இ. 2012)
- 1925 &ndash; பத்திரிசு லுமும்பா, கொங்கோவின் 1வது அரசுத்தலைவர் (இ. 1961)
- 1929 &ndash; இமெல்டா மார்க்கோஸ், பிலிப்பீன்சின் 10வது முதல் பெண்மணி
- 1930 &ndash; ஒ. வே. விஜயன், மலையாள எழுத்தாளர் (இ. 2005)
- 1938 &ndash; சி. கே. என். பட்டேல், இந்திய-அமெரிக்கப் பொறியியலாளர், இயற்பியலாளர்
- 1940 &ndash; எம். ஏ. குலசீலநாதன், ஈழத்து கருநாடக, மெல்லிசைப் பாடகர், வானொலிக் கலைஞர் (இ. 2004)
- 1941 &ndash; சி. ஜெயபாரதி, மலேசியத் தமிழறிஞர் (இ. 2015)
- 1942 &ndash; வீ. மாரியப்பன், மலேசிய எழுத்தாளர்
- 1946 &ndash; சே. மாணிக்கம், தமிழக எழுத்தாளர்
- 1946 &ndash; ரிச்சார்ட் ஆக்செல், நோபல் பரிசு பெற்ற அமெரிக்க மருத்துவர்
- 1947 &ndash; வீ. கு. சந்திரசேகரன், மலேசிய எழுத்தாளர்
- 1949 &ndash; இராசமனோகரி புலேந்திரன், இலங்கைத் தமிழ் அரசியல்வாதி (இ. 2014)
- 1957 &ndash; பிரெட் ஹார்ட், கனடிய மற்போர் வீரர்
- 1958 &ndash; மயில்சாமி அண்ணாதுரை, தமிழகப் பொறியலாளர், விண்வெளி ஆய்வாளர்
- 1965 &ndash; கௌதமி, தென்னிந்திய நடிகை
- 1986 &ndash; லின்சி லோகன், அமெரிக்க நடிகை
- 1990 &ndash; மார்கோட் ரொப்பி, ஆத்திரேலிய நடிகை
# சூலை 2

## இறப்புகள்

- 1566 &ndash; நோஸ்ராடாமஸ், பிரான்சிய சோதிடர், நூலாசிரியர் (பி. 1503)
- 1591 &ndash; வின்செஞ்சோ கலிலீ, இத்தாலிய இசைக்கலைஞர், இசையமைப்பாளர் (பி. 1520)
- 1621 &ndash; தாமசு ஃஆரியட், ஆங்கிலேய வானியலாளர் (பி. 1560)
- 1757 &ndash; சிராச் உத் தவ்லா, வங்காளத்தின் கடைசி நவாப் (பி. 1733)
- 1778 &ndash; இழான் இழாக்கு உரூசோ, சுவிட்சர்லாந்து மெய்யியலாளர், இசையமைப்பாளர் (பி. 1712)
- 1843 &ndash; சாமுவேல் ஹானிமன், செருமன் மருத்துவர் (பி. 1755)
- 1949 &ndash; கியார்கி திமித்ரோவ், பல்கேரிய அரசியல்வாதி (பி. 1882)
- 1961 &ndash; ஏர்னெஸ்ட் ஹெமிங்வே, நோபல் பரிசு பெற்ற அமெரிக்க எழுத்தாளர் (பி. 1899)
- 1963 &ndash; சேத் பார்னசு நிக்கல்சன், அமெரிக்க வானியலாளர் (பி. 1891)
- 1977 &ndash; விளாடிமிர் நபோக்கோவ், உருசிய எழுத்தாளர் (பி. 1899)
- 1988 &ndash; வைபர்த் தவுகிளாசு, கனடிய வானியலாளர் (பி. 1894)
- 1992 &ndash; காமரோன் தே லா ஈஸ்லா, எசுப்பானியப் பாடகர் (பி. 1950)
- 1997 &ndash; ஜேம்ஸ் ஸ்டுவர்ட், அமெரிக்க நடிகர் (பி. 1908)
- 2013 &ndash; டக்லஸ் எங்கல்பர்ட், கணினிச் சுட்டியைக் கண்டுபிடித்தவர் (பி. 1925)
- 2016 &ndash; எலீ வீசல், இனவழிப்பில் இருந்து தப்பியவர், செயற்பாட்டாளர் (பி. 1928)
# சூலை 3

## நிகழ்வுகள்

- 324 &ndash; ஏட்றியனோப்பில் நகரில் இடம்பெற்ற சமரில் உரோமைப் பேரரசர் முதலாம் கான்ஸ்டன்டைன் லிசீனியசை வென்றார். லிசீனியசு பைசாந்தியத்துக்குத் தப்பி ஓடினார்.
- 987 &ndash; இயூ காப்பெட் பிரான்சின் மன்னராக முடிசூடினார். இவரது வம்சத்தினர் 1792 இல் பிரெஞ்சுப் புரட்சி இடம்பெறும் வரை பிரான்சை ஆண்டனர்.
- 1035 &ndash; முதலாம் வில்லியம் நோர்மண்டியின் கோமகனாக முடிசூடினார்.
- 1594 &ndash; அயூத்தியா-கம்போடியப் போர் (1591-1594) முடிவுக்கு வந்தது.
- 1608 &ndash; கியூபெக் நகரம் உருவாக்கப்பட்டது.
- 1754 &ndash; ஏழாண்டுப் போர்: சியார்ச் வாசிங்டனின் படைகள் நெசசிட்டி கோட்டையை பிரெஞ்சுப் படைகளிடம் இழந்தனர்.
- 1767 &ndash; பிட்கன் தீவுகள் கண்டுபிடிக்கப்பட்டது.
- 1775 &ndash; அமெரிக்கப் புரட்சிப் போர்: சியார்ச் வாசிங்டன் மசாசுசெட்சில் அமெரிக்க விடுதலைப் படைக்குத் தலைமை தாங்கினார்.
- 1778 &ndash; அமெரிக்கப் புரட்சிப் போர்: பென்சில்வேனியாவில் பிரித்தானிய இராணுவத்தினர் பெண்கள், குழந்தைகள் உட்பட 360 பேரைக் கொன்றனர்.
- 1778 &ndash; புருசியா ஆஸ்திரியாவின் மீது படையெடுத்தது.
- 1844 &ndash; ஐசுலாந்தில் கடைசிச் சோடி பெரிய ஆக்கு பறவைகள் கொல்லப்பட்டன.
- 1848 &ndash; அமெரிக்கக் கன்னித் தீவுகளில் அடிமைகள் விடுவிக்கப்பட்டனர்.
- 1849 &ndash; பிரான்சு உரோமைக் குடியரசு மீது படையெடுத்து திருத்தந்தை நாடுகளை மீள்வித்தது.
- 1863 &ndash; அமெரிக்க உள்நாட்டுப் போர்: கெட்டிசுபெர்க்கு சண்டையின் கடைசி நாள்.
- 1866 &ndash; புருசியாவின் வெற்றியுடன் ஆஸ்திரிய-புரூசியப் போர் முடிவுக்கு வந்தது.
- 1867 &ndash; தமிழ்நாடு விழுப்புரம் வளவனூர் பகுதியில் நிலநடுக்கம் ஏற்பட்டது.
- 1872 &ndash; 1823 இல் ஆரம்பிக்கப்பட்ட பட்டிக்கோட்டா குருமடம் யாழ்ப்பாணக் கல்லூரி என்ற பெயரில் வட்டுக்கோட்டையில் ஆரம்பிக்கப்பட்டது.
- 1890 &ndash; ஐடஹோ ஐக்கிய அமெரிக்காவின் 43வது மாநிலமாக இணைந்தது.
- 1940 &ndash; இரண்டாம் உலகப் போர்: செருமனியின் பிடியில் பிரெஞ்சுப் போர்க்கப்பல்கள் சிக்குவதைத் தடுக்க ஜிப்ரால்ட்டரில் இருந்து புறப்பட்ட பிரித்தானியப் போர்க் கப்பல்களால் தாக்கப்பட்டதில் பிரான்சின் மூன்று கப்பல்கள் 1200 கடற்படையினருடன் மூழ்கின.
- 1944 &ndash; இரண்டாம் உலகப் போர்: பெலருசின் தலைநகர் மின்ஸ்க் சோவியத் செஞ்சேனைப் படையினரால் நாட்சி செருமனியிடம் இருந்து விடுவிக்கப்பட்டது.
- 1952 &ndash; புவேர்ட்டோ ரிக்கோவின் அரசமைப்புச் சட்டத்தை ஐக்கிய அமெரிக்க சட்டமன்றம் ஏற்றுக்கொண்டது.
- 1969 &ndash; விண்வெளிப் போட்டி: சோவியத் ஒன்றியத்தின் *என்1* என்ற ஏவூர்தி ஏவுதளத்திலேயே வெடித்துச் சிதறியது.
- 1970 &ndash; வட அயர்லாந்து, பெல்பாஸ்ட் நகரில் போல்சு என்ற இடத்தில் ஐரிசு தேசியவாதிகளைத் தேடும் பணிக்காக 3 நாட்கள் ஊரடங்கு நடைமுறைக்கு வந்தது. நூற்றுக்கணக்கானோர் பிரித்தானியக் காவல்துறையினரால் கைது செய்யப்பட்டனர்.
- 1970 &ndash; பிரித்தானிய விமானம் எசுப்பானியாவில் மலையொன்றுடன் மோதியதில் 113 பேர் கொல்லப்பட்டனர்.
- 1988 &ndash; அமெரிக்கப் போர்க் கப்பல் *வின்செனசு* பாரசிக வளைகுடா மீது பறந்த ஈரானிய பயணிகள் விமானம் ஒன்றை சுட்டு வீழ்த்தியதில் அதில் பயணம் செய்த அனைத்து 290 பேரும் கொல்லப்பட்டனர்.
- 2006 &ndash; பூமியில் இருந்து 432,308 கி.மீ. தூரத்தில் 2004 எக்சு.பி14 என்ற சிறுகோள் பறந்தது அவதானிக்கப்பட்டது.
- 2013 &ndash; எகிப்தில் இடம்பெற்ற இராணுவப் புரட்சியை அடுத்து அரசுத்தலைவர் முகம்மது முர்சி இராணுவத்தினரால் பதவியில் இருந்து அகற்றப்பட்டார்.